Ročný výkaz o plnení povinného podielu zamestnávania občanov so zdravotným postihnutím za rok 2015

Výkaz predkladá zamestnávateľ, ktorý zamestnáva najmenej 20 zamestnancov a je povinný zamestnávať občanov so zdravotným postihnutím podľa § 63 ods. 1 písm. d/ zákona č. 5/2004 Z. z. o službách zamestnanosti a o zmene a doplnení niektorých zákonov v  znení neskorších predpisov (ďalej len „zákon“). Podľa § 63 ods. 5 zamestnávateľ preukazuje plnenie povinného podielu na celkovom počte svojich zamestnancov.

Adresa úradu práce, soc. vecí a rodiny:

 **Názov a adresa**

 **zamestnávateľa**

 **Číslo variabilného symbolu = IČO zamestnávateľa**

 (toto číslo sa uvádza tiež na príkaze na úhradu odvodu za neplnenie povinného podielu zamestnávania občanov so zdravotným postihnutím)

 **IČO** **SK NACE Rev.2**

(prevažujúca činnosť)

 **Číslo účtu peňažného ústavu**

 **IBAN**

 **SWIFT**

**A - Stav podľa § 63 zákona o službách zamestnanosti č. 5/2004 Z. z. (ďalej len „zákon“)**

 1. \*Priemerný evidenčný počet zamestnancov vo fyzických osobách za kalendárny rok A1

2. Počet zamestnancov, ktorí plnia úlohy zamestnávateľa v zahraničí A2

3. 3,2 % - ný podiel zamestnancov so zdravotným postihnutím za kalendárny rok

  **(3,2 % z A1) A3**

**B - Skutočný stav**

 1. Počet zamestnancov so zdravotným postihnutím, ktorých pokles schopnosti B1

 vykonávať zárobkovú činnosť je vyšší ako 40% a nižší alebo sa rovná 70 %

 2 . Počet zamestnancov so zdravotným postihnutím, ktorých pokles schopnosti B2

 vykonávať zárobkovú činnosť je vyšší ako 70 % **(B2 x 3)**

 3. Počet zamestnancov so zdravotným postihnutím spolu **(B1 + B2) B3**

**C - \*\*Plnenie povinného podielu zamestnávania občanov so zdravotným postihnutím zadaním**

 **zákazky podľa § 64 zákona**

 4. Počet započítaných občanov so ZP **(C1 + C2 + C3/ 0,8 násobok celkovej ceny práce) C4 C4**

 1. Suma (celková suma platieb za odobraté tovary od realizátora zákazky - § 64 ods. 3 zákona) C1

 **1 občan so ZP = 0,8 násobok celkovej ceny práce\*\*\***

 2. Suma (celková suma platieb za prijaté služby od realizátora zákazky - § 64 ods. 4 zákona) C2

 **1 občan so ZP = 0,8 násobok celkovej ceny práce**

 3. 10 % celkovej sumy platieb za odobraté tovary (nákup a predaj tovarov - § 64 ods.8 zákona) C3C3

**D - Rozdiel (A-B-C)**

 1. Chýbajúci počet zamestnancov so zdravotným postihnutím **(A3 – B3 – C4)**

## E - Celkový odvod za neplnenie povinného podielu zamestnávania občanov so ZP

1. Odvod za občanov so zdravotným postihnutím spolu v sume €

 **1 občan so ZP = 0,9 násobok celkovej ceny práce**

. . . . . . . . . . . . . . . . .

6515

0058

 Dátum úhrady **\*\*\*\*** na číslo účtu úradu PSVR:

 špecifický symbol:**\*\*\*\*\***

 konštantný symbol:

**Meno a priezvisko Odtlačok pečiatky**

**zodpovednej osoby:** **a podpis štatutárneho**

 **zástupcu:**

**Telefónne číslo:**

**E-mail:**

**§ 9**

**Občan so zdravotným postihnutím**

 (1) Občan so zdravotným postihnutím na účely tohto zákona je

a) občan uznaný za invalidného občana podľa osobitného predpisu (§ 71 zákona č. 461/2003 Z. z. o sociálnom poistení v znení zákona č.310/2006 Z. z., Zákon č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov).

 (2) Občan so zdravotným postihnutím preukazuje invaliditu a percentuálnu mieru poklesu jeho schopnosti vykonávať zárobkovú činnosť z dôvodu telesnej poruchy, duševnej poruchy alebo poruchy správania rozhodnutím alebo oznámením Sociálnej poisťovne alebo posudkom útvaru sociálneho zabezpečenia podľa osobitného predpisu (zákon č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov).

**§ 63**

**Povinnosti zamestnávateľa pri zamestnávaní občanov so zdravotným postihnutím**

1. Zamestnávateľ je povinný:
2. zabezpečovať pre občanov so zdravotným postihnutím, ktorých zamestnáva, vhodné podmienky na výkon práce,
3. vykonávať zaškoľovanie a prípravu na prácu občanov so zdravotným postihnutím a venovať osobitnú starostlivosť zvyšovaniu kvalifikácie počas ich zamestnávania,
4. viesť evidenciu občanov so zdravotným postihnutím,
5. zamestnávať občanov so zdravotným postihnutím, ak zamestnáva **najmenej 20 zamestnancov** a ak úrad v evidencii uchádzačov o zamestnanie vedie občanov so zdravotným postihnutím, v počte, ktorý predstavuje **3,2 %** z **celkového počtu jeho zamestnancov**.

(2) Zamestnávateľovi, ktorý zamestnáva občana so zdravotným postihnutím, ktorý má pre dlhodobo nepriaznivý zdravotný stav pokles schopnosti vykonávať zárobkovú činnosť **vyšší** ako **70 %**, si na účely plnenia povinného podielu zamestnávania zamestnancov so zdravotným postihnutím podľa ods. 1 písm. d/ započítava, ako keby zamestnával **troch takých občanov**.

(3) Celkový počet zamestnancov na účely ods. 1 písm. d) je priemerný evidenčný počet zamestnancov vo fyzických osobách za kalendárny rok. Do celkového počtu zamestnancov sa nezapočítavajú príslušníci Policajného zboru, príslušníci Slovenskej informačnej služby, príslušníci Národného bezpečnostného úradu, príslušníci Zboru väzenskej a justičnej stráže, príslušníci Hasičského a záchranného zboru, príslušníci Horskej záchrannej služby, colníci a profesionálny vojaci, ktorí vykonávajú štátnu službu podľa osobitných predpisov, ktorými sú zákon č. 73/1998 Z. z. v znení neskorších predpisov, Zákon č.200/1998 Z. z. v znení neskorších predpisov, Zákon č.315/2001 Z. z. v znení neskorších predpisov, Zákon č. 346/2005 Z. z. v znení neskorších predpisov a zamestnanci, ktorí plnia úlohy zamestnávateľa v zahraničí podľa zákona č.151/2010 Z. z. o zahraničnej službe a o zmene a doplnení niektorých zákonov v znení zákona č. 403/2010 Z. z..

(4) Zistený počet občanov so zdravotným postihnutím, ktorých je zamestnávateľ povinný zamestnávať, a skutočný počet občanov so zdravotným postihnutím, ktorých zamestnávateľ zamestnáva, sa zaokrúhľuje na **celé čísla** **od 0,5** smerom **nahor**.

(5) Zamestnávateľ preukazuje plnenie povinného podielu počtu občanov so zdravotným postihnutím na celkovom počte svojich zamestnancov za predchádzajúci kalendárny rok do 31. marca nasledujúceho kalendárneho roka na tlačive predpísanom ústredím.

**§ 64**

**Zadávanie zákaziek na účely plnenia povinného podielu zamestnávania**

**občanov so zdravotným postihnutím**

(1) Povinnosť zamestnávať občanov so zdravotným postihnutím vo výške povinného podielu podľa § 63 ods. 1 písm. d) môže zamestnávateľ plniť aj zadaním zákazky vhodnej na zamestnávanie občanov so zdravotným postihnutím alebo zadaním zákazky občanovi so zdravotným postihnutím, ktorý prevádzkuje alebo vykonáva samostatnú zárobkovú činnosť.

(2) Zákazka na účely tohto zákona je dodanie tovaru alebo poskytnutie služby s peňažným plnením realizovaná medzi zamestnávateľom, ktorý si ňou plní povinnosť zamestnávať občanov so zdravotným postihnutím vo výške povinného podielu podľa § 63 ods. 1 písm. d), a chránenou dielňou alebo chráneným pracoviskom zriadeným občanom so zdravotným postihnutím, ktorý prevádzkuje alebo vykonáva samostatnú zárobkovú činnosť.

(3) Tovar na účely tohto zákona je výrobok zhotovený chránenou dielňou alebo chráneným pracoviskom zriadeným občanom so zdravotným postihnutím, ktorý prevádzkuje alebo vykonáva samostatnú zárobkovú činnosť, a je určený na predaj.

(4) Služba na účely tohto zákona je služba, ktorá je poskytovaná chránenou dielňou alebo chráneným pracoviskom zriadeným občanom so zdravotným postihnutím, ktorý prevádzkuje alebo vykonáva samostatnú zárobkovú činnosť.

(5) Výška zákazky na započítanie jedného občana so zdravotným postihnutím je 0,8-násobok celkovej ceny práce podľa § 49 ods. 4 vypočítanej z priemernej mzdy zamestnanca v hospodárstve Slovenskej republiky za prvý až tretí štvrťrok kalendárneho roka, ktorý predchádza kalendárnemu roku, v ktorom zamestnávateľ plní povinnosť podľa § 63 ods. 1 písm. d) zadaním zákazky. Výsledná suma vypočítaná podľa prvej vety sa zaokrúhľuje na euro nadol.

(6) Zamestnávateľ, ktorý nie je platiteľom dane z pridanej hodnoty, započítava do ceny zákazky aj daň z pridanej hodnoty. Zamestnávateľ, ktorý je platiteľom dane z pridanej hodnoty, nezapočítava do ceny zákazky daň z pridanej hodnoty vo výške, v akej mu vznikne nárok na jej odpočítanie podľa osobitného predpisu (zákon č. 222/2004 Z. z. o dani z pridanej hodnoty v znení neskorších predpisov).

(7) Na započítanie počtu občanov so zdravotným postihnutím podľa § 63 ods. 1 písm. d), ktorých si zamestnávateľ môže započítať, je potrebné odobrať tovar alebo prijať službu vo výške podielu celkovej sumy platieb za odobratý tovar alebo prijaté služby v kalendárnom roku, za ktorý týmto spôsobom zamestnávateľ plní povinnosť podľa § 63 ods. 1 písm. d), po započítaní alebo nezapočítaní dane z pridanej hodnoty do ceny odobratých tovarov alebo prijatých služieb podľa odseku 6 a výškou zákazky podľa odseku 5. Výsledná hodnota vypočítaná podľa prvej vety sa zaokrúhľuje na celé čísla od 0,5 vrátane smerom nahor.

(8) Ak chránená dielňa alebo chránené pracovisko, ktoré zriadil občan so zdravotným postihnutím, ktorý prevádzkuje alebo vykonáva samostatnú zárobkovú činnosť, realizujú činnosti spojené s nákupom a predajom výrobkov, ktoré nezhotovujú, na účely odseku 7 sa zamestnávateľovi, ktorý odoberá takéto výrobky, započítava výška 10 % peňažného plnenia bez započítania dane z pridanej hodnoty.

(9) Plnenie povinnosti podľa § 63 ods. 1 písm. d) zadaním zákazky podľa odseku 1 je zamestnávateľ povinný preukázať úradu najneskôr do 31. marca nasledujúceho kalendárneho roka.

**§ 65**

**Odvod za neplnenie povinného podielu zamestnávania občanov so zdravotným postihnutím**

(1) Zamestnávateľ, ktorý nezamestnáva určený povinný podiel počtu občanov so zdravotným postihnutím na celkovom počte svojich zamestnancov podľa § 63 ods. 1 písm. d), je povinný najneskôr do 31. marca nasledujúceho kalendárneho roka odviesť na účet úradu za každého občana, ktorý mu chýba do splnenia povinného podielu počtu občanov so zdravotným postihnutím, odvod vo výške 0,9 násobku celkovej ceny práce podľa § 49 ods. 4 vypočítanej z priemernej mzdy zamestnanca v hospodárstve Slovenskej republiky za prvý až tretí štvrťrok kalendárneho roka, ktorý predchádza kalendárnemu roku, za ktorý zamestnávateľ tento odvod odvádza. Výsledná suma vypočítaná podľa predchádzajúcej vety sa zaokrúhľuje na euro nadol.

(2) Ak úrad viedol v evidencii uchádzačov o zamestnanie občanov so zdravotným postihnutím len časť kalendárneho roka, odvod podľa odseku 1 sa znižuje o sumu, ktorá je súčinom 0,3 násobku celkovej ceny práce podľa § 49 ods. 4 vypočítanej z priemernej mzdy zamestnanca v hospodárstve Slovenskej republiky za prvý až tretí štvrťrok kalendárneho roka, ktorý predchádza kalendárnemu roku, za ktorý zamestnávateľ odvod podľa odseku 1 odvádza, polovice počtu mesiacov, počas ktorých úrad v evidencii uchádzačov o zamestnanie neviedol občanov so zdravotným postihnutím počas kalendárneho roka, za ktorý zamestnávateľ neplnil povinný podiel počtu občanov so zdravotným postihnutím a počtu občanov so zdravotným postihnutím chýbajúcich do splnenia povinného podielu podľa § 63 ods. 1 písm. d).

(3) Príslušná pobočka Sociálnej poisťovne je povinná poskytovať úradu údaje z registra zamestnávateľov potrebné na účely posúdenia plnenia povinnosti zamestnávateľa podľa odseku 1 v rozsahu a spôsobom určeným ústredím.

(4) Ak si zamestnávateľ nesplní povinnosť podľa odsekov 1 a 2, rozhodne úrad o povinnosti zamestnávateľa zaplatiť odvod za neplnenie povinného podielu zamestnávania občanov so zdravotným postihnutím.

**§ 65a**

Povinnosť zamestnávateľa zamestnávať povinný podiel občanov so zdravotným postihnutím môže zamestnávateľ plniť aj vzájomnou kombináciou plnenia povinností podľa § 63 ods. 1 písm. d), § 64 alebo § 65 zákona.

**Poznámka:**

 \* Pri výpočte povinného podielu zamestnávania občanov so zdravotným postihnutím sa vychádza z priemerného evidenčného počtu zamestnancov vo fyzických osobách za kalendárny rok. Spôsob výpočtu priemerného evidenčného počtu zamestnancov vo fyzických osobách musí byť v súlade s Metodickými vysvetlivkami uvedenými v štatistickom  výkaze ŠÚ SR „Práca 2-04“ na príslušný rok (ďalej len „štatistický výkaz“). Nad rámec identifikácie zamestnancov  uvedených v metodických vysvetlivkách (5. Modul)  štatistického výkazu  sa do celkového počtu zamestnancov, z ktorého sa vypočíta povinný podiel zamestnávania občanov so zdravotným postihnutím, nezapočítavajú príslušníci Policajného zboru, príslušníci Slovenskej informačnej služby, príslušníci Národného bezpečnostného úradu, príslušníci Zboru väzenskej a justičnej stráže, príslušníci Hasičského a záchranného zboru, príslušníci Horskej záchrannej služby, colníci a profesionálny vojaci, ktorí vykonávajú štátnu službu podľa osobitných predpisov (zákon č.73/1998 Z. z. v znení neskorších predpisov, zákon č. 200/1998 Z. z. v znení neskorších predpisov, zákon č. 315/2001 Z. z. v znení neskorších predpisov, zákon č. 346/2005 Z. z. v znení neskorších predpisov) a zamestnanci, ktorí plnia úlohy zamestnávateľa v zahraničí podľa zákona č.151/2010 Z. z. o zahraničnej službe a o zmene a doplnení niektorých zákonov v znení zákona č.403/2010 Z. z..

Údaj o priemernom evidenčnom počte zamestnancov vo fyzických osobách za kalendárny rok sa v súlade so štatistickým výkazom ŠÚ SR „Práca 2-04“ **udáva a zaokrúhľuje na 1 desatinné miesto.**

\*\* V prípade, ak ste povinný podiel zamestnávania občanov so zdravotným postihnutím podľa § 9 ods. 1 splnili zadaním zákazky podľa § 64, je potrebné k výkazu doložiť potvrdenie pre zamestnávateľa. Ak zamestnávateľ odobral tovar od chránenej dielne alebo chráneného pracoviska, ktoré zriadil občan so zdravotným postihnutím, ktorý prevádzkuje alebo vykonáva samostatnú zárobkovú činnosť, realizujúcich činnosti spojené s nákupom a predajom výrobkov, ktoré nezhotovujú, na účely odseku 7 sa zamestnávateľovi, ktorý odoberá takéto výrobky, započítava výška 10 % peňažného plnenia **bez započítania dane z pridanej hodnoty** podľa § 64 ods. 8 zákona.

\*\*\* Celková cena práce podľa § 49 ods. 4 zákona je tvorená súčtom priemernej mzdy zamestnanca v hospodárstve Slovenskej republiky zverejnenej Štatistickým úradom Slovenskej republiky za príslušné obdobie a preddavku na poistné na povinné verejné zdravotné poistenie, poistného na sociálne poistenie a povinných príspevkov na starobné dôchodkové sporenie, platených zamestnávateľom.

\*\*\*\* **Za dátum úhrady sa považuje deň pripísania dlžnej sumy na účet úradu v štátnej pokladnici.**

\*\*\*\*\*Špecifický symbol (6515) udáva číslo paragrafu zákona (65) a obdobie, za ktoré sa odvod odvádza (15).

**Celková cena práce na rok 2015 je 1 132,96 € (platí, ak si zamestnávateľ povinnosť podľa § 65 splní do 31.12.2016).**